HEMRAJ ร่วมทุนกลุ่ม “กัลฟ์ เอ็มพี” ลุยโครงการโรงไฟฟ้าขนาดเล็ก
HEMRAJ ร่วมทุนกับกลุ่ม “บ.กัลฟ์ เอ็มพี” ในโครงการโรงไฟฟ้าขนาดเล็ก ในวงเงินลงทุน 2.70 พันลบ.
25 มี.ค. 2558

บริษัท เหมราชพัฒนาที่ดิน จำกัด (มหาชน) หรือ HEMRAJ ระบุว่า บริษัท เหมราช เอ็นเนอร์ยี่ จำกัด ซึ่งเป็นบริษัทย่อยของบริษัทได้เข้าลงนามในสัญญาเข้าร่วมลงทุนและสัญญาซื้อขายหุ้นในโครงการโรงไฟฟ้าขนาดเล็ก (SPP) จำนวน 6 โครงการในนิคมอุตสาหกรรมของบริษัท ในวงเงินลงทุนทั้งสิ้น 2,703.8 ล้านบาท
โดยการเข้าลงทุนระหว่าง บริษัท เหมราช เอ็นเนอร์ยี่ จำกัด กับ บริษัท กัลฟ์ เอ็มพี จำกัด ในบริษัท GVTP, GTS1, GTS2, GTS3, GTS4 และ GNLL2 รวม 6 บริษัท และบริษัท เหมราช เอ็นเนอร์ยี่ จำกัด ถือหุ้น 25.01%